02 – Can Too Much White be a Good Thing?

1. **דברים פרק ד פסוק ב**

לֹ֣א תֹסִ֗פוּ עַל־הַדָּבָר֙ אֲשֶׁ֤ר אָנֹכִי֙ מְצַוֶּ֣ה אֶתְכֶ֔ם וְלֹ֥א תִגְרְע֖וּ מִמֶּ֑נּוּ לִשְׁמֹ֗ר אֶת־מִצְוֹת֙ יְקֹוָ֣ק אֱלֹֽהֵיכֶ֔ם אֲשֶׁ֥ר אָנֹכִ֖י מְצַוֶּ֥ה אֶתְכֶֽם:

1. **שו"ת הרשב"א חלק א סימן תסח**

שאלת עוד בשלשים ושנים חוטין שבציצית וכן בעשרים קשרים אם הוסיף על מנינן אם היא פסול? או שנאמר שאין להם שיעור למעלה כמו בשלשה הדסים של לולב ... מה שהבאת ראיה שאינו פסול והבאת ראיה מהדס שמוסיפין עליו אין זה כלום. דודאי בארבעה מינין שבלולב אמרו בגמרא שיש בהן משום בל תוסיף בין במינן בין שלא במינן ... אלא שבהדס אין בו משום בל תוסיף מפני שהוא לנוי וכל לנאותו מותר ... ומכל מקום למה שאמרת אם הוסיף בחוטין אם הוא פסול. אם נוסיף ודאי פסול כדאי' בההיא שמעתא דאמרי' התם והא איכא ציצית דעקרו מדברי תורה ופירושו מדברי סופרי'. ויש בו להוסיף ואם הוסיף גורע. ודחי וציצי' מאי סבירא לן דקשר העליון דאורייתא גרוע ועומד הוא משום דקיי"ל דקשר עליון דאורייתא.

1. **מרדכי (מנחות) פרק התכלת**

תימה לר"צ על מנהגנו שאנו עושין ד' חוטין שהן ח' ואמאי מן הדין לא היה לנו להטיל אלא ב' שהן ד' כנגד הלבן לפרש"י ז"ל ואדרבה כיון שאין התכלת מעכב את הלבן היה יותר נכון לעשות ב' חוטין דהשתא איכא למיחש לבל תוסיף ... י"ל דמש"ה לית ביה משום בל תוסיף אפילו יטיל בה הרבה חוטין יותר מדיניהם לפי שגדילים כתיב דמשמע הרבה וכן ציצית דמשמע הרבה וכדבעינן למימר לקמן.

1. **לבוש אורח חיים סימן יא סעיף ד**

מנין החוטין צריכין להיות לעולם שמנה, שהם ארבע כפולין, ולא פחות. וילפינן לה [מנחות לט ע"א] מדכתיב גדילים תעשה לך וגו', לשון רבים ולא כתיב גדיל, ואמרינן גדיל שנים, גדילים ד', פירוש אי הוה כתיב גדיל תעשה לך, הוה משמע שני חוטין, שאין יכולין לעשות גדיל פחות משני חוטין, והשתא דכתיב גדילים משמע שני גדילים והם ד' חוטין ... ועכשיו שאין לנו תכלת, עושין כל השמונה מלבן, דקיי"ל הלכה למשה מסיני דתכלת ולבן אין מעכבין זה את זה, לא התכלת את הלבן ולא הלבן את התכלת. מיהו אף על גב שאין מעכבין זה את זה, שניהם אינן אלא מצות עשה אחת, שכן אמרו חז"ל והיה לכם לציצית, מלמד ששניהם מצוה אחת. ונ"ל דהכי פירושו, מדכתיב והיה לכם לשון יחיד, ולא כתיב והיו לשון רבים, ש"מ דמצוה אחת הן, אלא שאע"פ כן קבלנו הלכה למשה מסיני שאין מעכבין זה את זה. ואין לפרש הא דאין מעכבין זה את זה, היינו לומר שאם אין לו ב' המינין אלא אחד מהם, יקח אותו המין שיש לו לבדו, כמו שהיה לוקח אותו אם היה המין השני עמו, וכדאמרינן גבי תפילין שאין מעכבין זו את זו ואיזו שיש לו מברך עליה לבדה, הכי נמי נאמר הכא גבי ציצית שאם אין לו תכלת לא יקח אלא שני חוטי לבן למר או שבעה למר ויברך עליה. דשאני התם דשתי מצות הן ואי אפשר לקיים שתיהם באחת. אבל הכא חדא מצוה היא ואפשר לקיים מנין מצות גדילים בחד מינא, דהא דכתיב גדילים שפירושו שמונה חוטין כמו שכתבתי אפשר בחד מינא, דהא לא כתיב בפסוק זה אלא גדילים סתם, ומשמע לעולם לא יפחות משני גדילים, דהיינו ד' חוטין שהם שמנה בכפלם בין אם הם חד מינא או ב' מינים. אלא שביותר משמנה פליגי בה רבנן ז"ל, יש אומרים שלא מיעט הכתוב אלא הפחות אבל יותר יעשה כמו שירצה, ויש אומרים דדווקא אמרה תורה שני גדילים לא פחות ולא יותר, ואם עשה יותר הוי משום בל תוסיף, אפילו אם הם שני מינים. וכן נוהגין שלא לעשות יותר משמונה, ואם הוסיף פסולה.

1. **בית יוסף אורח חיים סימן יא**

וכתב בעל העיטור שאין שיעור לחוטין מלמעלה אם ירצה יוסיף כמו שירצה ... אחר זמן בא לידי ספר העיטור ומצאתי שכתב אהא דקאמר בפרק התכלת גבי ציצית אין לו שיעור למעלה דהיינו לומר שאם רצה להוסיף מוסיף בין במנין בין באורך ... להרמב"ם לא היו מטילין תכלת אלא חוט אחד מן השמנה חוטין וא"כ כשמטיל לבן לבדו צריך להטיל שבעה חוטים לבן לפחות ואפשר דשמנה חוטי לבן בעי ולא סגי בשבעה מפני שאין השביעי עומד אלא אם כן ראשו ארוך שיהא נכפל ליעשות חוט שמיני.

1. **תוספות מסכת מנחות דף לח עמוד א**

יש לדחות דאע"ג דבשני חוטי לבן איכא מצוה כי רמי טפי ליכא איסור כלאים דאין זה מוסיף על המצוה דגדיל שנים גדילים ארבעה דדרשינן מיניה שנים לבן ושנים תכלת לאו למעוטי טפי קאתי כדאשכחן גבי ערבי נחל דדרשינן (סוכה דף לד:) ערבי שתים ונוהגים להשים הרבה בלולב ... ושמא כל מה שמוסיף חוטין מד' עד ח' לאו מוסיף הוא ולא מיפסיל בכך כדאשכחן אמוראי לקמן (דף מב.) דרב אחא בר יעקב רמי ד' ורב אחא מדפתי רמי ח' והשתא לא פליגי כולי האי אלא דמר עביד הפחות ומר עביד היתר ובסנהדרין מיירי דמוסיף טפי מתמניא וצריך טעם מנלן דבשלמא אי פליגי בהא דמאן דרמי ד' סבר כדדרשינן גדיל שנים גדילים ארבעה ומאן דרמי תמניא סבר דגדילים דקאמר רחמנא אכל מין ומין קאי גדילים מלבן וגדילים מתכלת דהיינו צמר ופשתים דעלייהו קאי אבל אי לא פליגי מה סברא היא זו דאי בעי עביד הכי ואי בעי עביד הכי וצ"ל דכל זה יש במשמעות גדילים דאי עביד תכלת ולבן בין שניהם ד' חוטין גדילים קרינא ביה ואי עביד מכל חד וחד גדילים כגון ד' חוטין לבן וד' חוטין תכלת גדילים נמי קרינא ביה ולאו מוסיף הוא אבל אי רמי טפי מוסיף הוא וגרוע ועומד הוא ועוד צריך טעם מנלן דכי לית ליה אלא או לבן או תכלת דלא מיפטר בתרי חוטי לחודייהו עד דרמי ד' ושמא משום דדרשינן גדיל שנים גדילים ד' בין יש בו מין אחד בין יש בו שני מינין.